2020. május 26-án benyújtott kereset – Yongkang Kugooo Technology kontra EUIPO – Ford Motor Company (kugoo)
(T-324/20. sz. ügy)
A keresetlevél nyelve: angol
Felek
Felperes: Yongkang Kugooo Technology Co. Ltd (Yongkang, Kína) (képviselő: P. Pérot ügyvéd)
Alperes: az Európai Unió Szellemi Tulajdoni Hivatala (EUIPO)
A másik fél a fellebbezési tanács előtti eljárásban: Ford Motor Company (Dearborn, Michigan, Egyesült Államok)
Az EUIPO előtti eljárás adatai
A vitatott védjegy bejelentője: a felperes
A vitatott védjegy: kugoo európai uniós ábrás védjegy – 17 007 741. sz. védjegybejelentés
Az EUIPO előtti eljárás: felszólalási eljárás
A megtámadott határozat: az EUIPO negyedik fellebbezési tanácsának 2020. március 24-én hozott határozata (R 65/2019-4. sz. ügy)
Kereseti kérelmek
A felperes azt kéri, hogy a Törvényszék:
helyezze hatályon kívül a megtámadott határozatot;
utasítsa el a fellebbezési tanács előtti eljárásban részt vevő másik fél felszólalását, és adjon helyt a 17 007 741. sz. kugoo európai uniós ábrás védjegy lajstromozása iránti kérelemnek;
a fellebbezési tanács előtti eljárásban részt vevő másik felet kötelezze a költségek viselésére, a díjakat és a felperes részéről az EUIPO és a Törvényszék előtti eljárásban felmerült valamennyi költséget is beleértve.
Jogalap
Az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése.
____________